
Timişoara, Str. Miron Costin nr.2, CIF:2483475
Tel.: +40 256 498214, e-mail: office@ccmt.ro






Regulament 
	
pentru desfășurarea de activități comerciale în cadrul evenimentului 
Ziua Timișoarei/Timișoara City Celebration. 


ARTICOLUL I – INFORMAȚII GENERALE 

Prezentul document oferă informații și instrucțiuni comercianților care doresc să se înscrie în vederea desfășurării de activități comerciale în cadrul evenimentului Ziua Timișoarei/Timișoara City Celebration, organizat de către Centrul de Proiecte al Municipiului Timișoara și Casa de Cultură a Municipiului Timișoara în perioada 31 iulie -3 august 2026.
Organizatorii își rezervă dreptul de a amenaja, în cadrul evenimentului, spații care să găzduiască expoziții cu vânzare ale asociațiilor/entităților de promovare ale orașului, și/sau ale altor entități publice sau private ce derulează ateliere în cadrul evenimentului, precum și ale sponsorilor/partenerilor oficiali ai evenimentului. 

Aceste entități nu vor parcurge procedura de selecție.
1. Informații eveniment

1.1. Locație: activitățile comerciale vor fi organizate în
a. Parcul Civic, Parcul I.C. Brătianu  
b. zona bazei sportive Uszoda

1.2. Perioada de desfășurare: vineri 31 iulie -  duminică 2 august 2026



2.  Aplicanți 

2.1. Entitățile care doresc să se înscrie în calitate de street food vendors trebuie să fie persoane juridice (ONG, SRL, PFA, IF, II).

3. Etape de derulare

a) Depunerea cererilor de înscriere: 9-14 iulie
b) Analiza și selecția cererilor: 15 – 16 iulie   
c) Afișarea rezultatelor: 16 iulie 
d) Depunerea contestațiilor: 17 iulie
e) Soluționarea contestațiilor: 20 iulie  
f) Afișarea rezultatelor finale: 20 iulie 
g) Semnarea contractelor cu agenții economici selectați: 20 - 21 iulie



4. Produse permise spre comercializare 

A1 – Produse alimentare de tip fast-food (minuturi, burger, pizza, hot dog, cartofi prăjiți, pleskavica, gyros, wrap-uri, waffles,.- exclus băuturi alcoolice și nonalcoolice), comercializate în  food truck-uri;
A2 Produse alimentare categoria aluaturi(clătite, gogoși, langoși etc),  comercializate în  truck-uri;
A3 –  Stand / truck băuturi slab alcoolizate (vin la pahar, prosseco, bere, băuturi răcoritoare);
A4 – Stand/truck de cafea și băuturi auxiliare (cafea, ciocolată caldă, ceai, limonadă, sucuri naturale și fresh-uri, băuturi răcoritoare și apă);
A5 – Stand/ truck alte produse alimentare (înghețată, castane, popcorn, nachos, nuci, alune, migdale etc.) 

4.1. Pentru produse precum apă, băuturi răcoritoare, cafea, ciocolată caldă, bere și băuturi slab alcoolice, organizatorul poate impune anumite branduri, în funcție de partenerii evenimentului, care pot solicita exclusivitate.

4.2. Se încurajează participarea comercianților care folosesc materie primă ce provine dintr-o 	agricultură cu impact scăzut asupra mediului (de exemplu, fără a se limita la acesta: materie primă 	certificată ecologic, materie primă din lanțuri alimentare scurte etc).

5. Produse interzise 

5.1. Având în vedere natura evenimentelor care vor avea loc și componenta de sustenabilitate a acestora, comercianții se angajează să respecte următoarele criterii: 
a) Nu se vor folosi ambalaje de plastic de unică folosință, conform Hotărârii Consiliului Local al Municipiului Timișoara nr. 393 / 26.10.2021 privind interzicerea utilizării acestui tip de ambalaje;
b) Nu se vor folosi: veselă și tacâmuri de unică folosință din plastic, paie de băut și bețe pentru amestecat băuturile confecționate din material plastic;
c) Nu se vor comercializa produse nealimentare. 

6. Modalități de comercializare 

6.1. Activitățile de comercializare se vor desfășura exclusiv în food trucks, cu excepția standurilor destinate comercializării produselor din categoriile A3,A4,A5, amplasarea acestora fiind determinată exclusiv de către persoana responsabilă de managementul amplasamentului în locația principală a evenimentului. 
6.2. Locuri disponibile în zona Parcul Civic și Parcul I.C. Brătianu - 30 locuri 
Locuri disponibile în zona baza sportivă Uszoda  - 5 locuri

6.3. Comercianții se pot înscrie pentru ocuparea unui singur loc de comercializare, niciunul dintre aceștia neavând posibilitatea de a solicita mai multe locuri, decât dacă, după încheierea procedurii, rămân spații neocupate. 


ARTICOLUL II – PROCEDURA ȘI CONDIȚIILE DE ÎNSCRIERE 

1. Cerințe obligatorii pentru înscriere 

a) Să fie persoane juridice (ONG, SRL, PFA, IF, II); 
b) Să fie înregistrate legal cu cel puțin 6 luni înaintea depunerii dosarului de înscriere;
c) În ultimele 6 luni să fie înregistrate ca fiind active în domeniul comercial pe care doresc să-l desfășoare în cadrul evenimentului; 
d) Să dețină toate autorizațiile și documentele necesare desfășurării activităților de comercializare a produselor alimentare; 
e) Să fi participat în calitate de street food vendor la cel puțin două evenimente în aer liber (în Timișoara sau în țară), lucru exemplificat prin fotografii, dar și prin descrierea acestor participări în cererea de înscriere;
f) Să dețină și să utilizeze casă de marcat și POS. 

2. Documente necesare pentru înscriere 

2.1. Documentele necesare înscrierii sunt: 

Pentru SRL, PFA, IF, II 
a) Formularul de înscriere 
b) Copie a cărții de identitate a administratorului; 
c) Acte firmă (copii Certificat Unic de Înregistrare, certificat constator obținut de la ORC, în baza Legii 359/2004), din care să rezulte că obiectul principal de activitate coincide cu specificul activității ce urmează a fi desfășurată în cadrul evenimentului; 
d) Documentul de înregistrare, emis de către Direcția Sanitar Veterinară și pentru Siguranța Alimentelor; acesta trebuie să fie în conformitate cu activitatea pe care solicitantul urmează să o desfășoare în cadrul evenimentului (pentru toate produsele alimentare) și să se afle în termenul de valabilitate pe toată perioada desfășurării activității din cadrul evenimentului; 
e) Carte de identitate a vehiculului și talonul care să ateste faptul că vehiculul destinat desfășurării de activități comerciale este de tip comercial și are inspecția tehnică periodică valabilă (pentru food truck-uri); excepție fac tricicletele, bicicletele, cargobike-urile, pentru care trebuie să se prezinte documente atestând faptul că vehiculul este de tip comercial și contract de comodat, dacă este cazul;
f) Avizul anual eliberat de către Primăria Timișoara pentru desfășurarea activităților comerciale pe domeniul public, pe truckul/standul ce va fi prezent în eveniment sau dovada depunerii cererii către Primăria Municipiului Timișoara ; 
g) 5-10 fotografii ale produselor; 
h) Minimum 3 fotografii ale food truck-ului de la un eveniment anterior. 

Pentru ONG-uri: 
a) Cerere de înscriere 
b) Copie a cărții de identitate a președintelui; 
c) Copie a Certificatului de Înregistrare Fiscală (CIF); 
d) Statutul ONG-ului, din care să reiasă că scopul și obiectivele acesteia corespund cu activitatea declarată în cererea de înscriere; 
e) Documentul de înregistrare emis de către Direcția Sanitar Veterinară și pentru Siguranța Alimentelor, în conformitate cu activitatea pe care urmează să o desfășoare în cadrul evenimentului (pentru produsele alimentare); 
f) 5-10 fotografii ale produselor; 
g) Minimum 3 fotografii ale food truck-ului de la un eveniment anterior; 
h) 3-5 fotografii ale locului / atelierului / laboratorului de producție; 
i) Contract semnat cu o firmă de colectare a uleiurilor uzate (pentru produsele alimentare preparate cu utilizarea uleiului);
j) Dovada faptului că produsele comercializate sunt bio/organice (dacă este cazul) sau certificat de producător pentru bere artizanală. 


2.2. Depunerea dosarelor de înscriere se va face până marți, 14 iulie 2026, ora 12:00, pe adresa de email boe@ccmt.ro sau în format fizic, la sediul Casei de Cultură a Municipiului Timișoara (str. Miron Costin nr. 2) între orele 10:00-13:00, cu excepția zilelor de sâmbătă și duminică, când se vor transmite doar online.


3. Completarea formularului de înscriere

3.1. Solicitantul răspunde pentru realitatea informațiilor furnizate.

3.2. Toate datele referitoare la produse, transmise prin formularul de înscriere, nu pot fi modificate pe perioada desfășurării evenimentului fără înștiințarea prealabilă a Organizatorilor și fără acordul expres al acestora. 

3.3. Solicitantul trebuie să răspundă clar și concis la întrebările ce fac referire la descrierea produselor și trebuie să se asigure că a transmis toate informațiile necesare pentru ca Organizatorii să înțeleagă activitatea desfășurată. 

3.4. Este obligația aplicantului să se asigure că documentele transmise au fost recepționate de către Organizatori, prin verificarea primirii unui e-mail de confirmare în acest sens. Informații suplimentare la numărul de telefon: 0711056054. 

ARTICOLUL III - TAXA DE PARTICIPARE 

1. Aplicanții selectați să participe în cadrul evenimentului Ziua Timișoarei/Timișoara City Celebration vor avea obligația contractuală de a achita taxa de participare după cum urmează: 
A5 – Stand/ truck alte produse alimentare (înghețată, castane, popcorn, nachos, nuci, alune, migdale etc.) -  1.000  RON 
A4 – Stand/truck de cafea și băuturi auxiliare (cafea, ciocolată caldă, ceai, limonadă, sucuri naturale și fresh-uri, băuturi răcoritoare și apă) 1.000 RON 
A3 –  Stand / truck băuturi slab alcoolizate (vin la pahar, prosseco, bere, băuturi răcoritoare) – 1.500 RON
A1 – Produse alimentare de tip fast-food (minuturi, burger, pizza, hot dog, cartofi prăjiți, pleskavica, gyros, wrap-uri, waffles,.- exclus băuturi alcoolice și nonalcoolice) comercializate în  food truck-uri – 2.000 RON

A2 Produse alimentare categoria aluaturi(clătite, gogoși, langoși etc),  comercializate în  truck-uri, 1 produs – 2.000 RON

A2 Produse alimentare categoria aluaturi(clătite, gogoși, langoși etc),  comercializate în  truck-uri, 2 produse sau mai multe – 2.500 RON. 

TAXE zona baza sportivă USZODA
Categoriile A5, A4, A3 – exclusiv băuturi non-alcoolice/răcoritoare – 500 RON
Categoriile A2, A1 – 1.000 RON


2. În taxa de participare NU  sunt incluse taxa de ocupare a domeniului public și nici contravaloarea curentului electric.

3. Taxa de participare trebuie achitată înainte de începerea evenimentului, până la data de 27.07.2026, în baza facturii emise de către Casa de Cultură a Municipiului Timișoara. 

4. Atenție! Numărul total de kilowați disponibil pentru aplicanții înscriși este de maximum 15 Kw instalați. Nu sunt permise depășiri de consum electric sau solicitări de suplimentare a numărului de kilowați. 


ARTICOLUL IV – PROCEDURA ȘI CRITERIILE DE SELECȚIE 

1. Criterii de selecție pentru produsele comercializate 

a) Statutul aplicantului și conformitatea documentelor cu specificul activitățiii:
 i) Producător: 20 puncte
 ii) Comerciant: 10 puncte

b) Demonstrarea experienței aplicantului în domeniul alimentar și în participarea la evenimente similare sau asemănătoare, în țară și/sau în străinătate; 20 puncte
c) Estetica și calitatea produselor: etichetarea, ambalarea, tehnici specifice folosite în prepararea produselor, specificarea sursei de proveniență a materiei prime și a ingredientelor folosite; 30 puncte
d) Estetica food-truck-ului: așa cum reiese din fotografiile transmise de aplicant; 25 puncte
e) Varietatea gamei de produse propuse, precum și gradul de unicitate pe care acestea îl prezintă în comparație cu celelalte produse înscrise pentru participare, precum și variantele de preț propuse; 25 puncte

2. Procedura de selecție 

2.1. Comisia de analiză și selecție, alcătuită din 3 (trei) membri, reprezentanți ai Centrului de Proiecte și ai Casei de Cultură a Municipiului Timișoara, va proceda la analiza tuturor documentelor de înscriere depuse și va stabili participanții acceptati în cadrul evenimentului, consemnați într-un proces-verbal / tabel de rezultate publicat pe website-ul Casei de Cultură a Municipiului Timișoara, în secțiunea anunțuri.

3. Atribuțiile comisiei 

3.1.  Etapa I. Analiza documentelor 

3.1.1. Comisia analizează documentele de înscriere al fiecărui solicitant și dispune intrarea în faza de selecție a acestora;

3.1.2. Comisia poate dispune descalificarea solicitantului, în cazul în care constată că: 
a) Dosarul de înscriere nu cuprinde toate documentele solicitate; 
b) Solicitantul nu îndeplinește cerințele legale de calificare (Cod CAEN necorespunzător, imposibilitatea desfășurării activităților comerciale, etc); 
c) Solicitantul a recurs la fals în declarații (prezentarea unor fotografii aparținând altor expozanți, declarații false pe propria răspundere privind procesul de producție, neconcordanțe grave în documentele depuse); 
d) Solicitantul depune un formular de înscriere în folosul altei persoane sau societăți comerciale; 

3.2.  Etapa a II-a Selecția dosarelor 

3.2.1. Fiecare membru al comisiei va acorda câte un punctaj per criteriu, conform prezentului regulament. Nota finală va fi media aritmetică a notelor acordate de către cei 3 evaluatori. 

3.2.2. În cazul în care comisia de evaluatori are nelămuriri sau îndoieli asupra calității sau veridicității produselor, aceasta își rezervă dreptul de a solicita informații suplimentare. 

3.2.3. Pentru a propune publicului o gamă cât mai diversificată de produse, Comisia își rezervă dreptul de a accepta un expozant în cadrul evenimentului, doar cu unele produse prezentate în cererea de înscriere. 

3.2.4. Având în vedere spațiul limitat de desfășurare a evenimentului și ținând seama de numărul redus de spații de expunere pe care organizatorul le poate amplasa în această locație, Comisia de Analiză și Selecție își rezervă dreptul de a admite un număr maxim de 30 de solicitanți pentru zona Parcul Civic și Parcul I.C. Brătianu și un număr maxim de 5 solicitanți pentru zona bazei sportive Uszoda. 

3.3.  Publicarea rezultatelor 

3.1.1. Publicarea rezultatelor se va realiza conform calendarului din prezentul Regulament, pe website-ul Casei de Cultură a Municipiului Timișoara, în secțiunea de anunțuri

3.4.  Contestații 

3.4.1. Solicitanții declarați respinși de către comisia de analiză și selecție pot depune contestații prin intermediul adresei de e-mail  office@ccmt.ro, conform calendarului din prezentul Regulament. 

3.4.2. Contestațiile vor fi soluționate de către Comisia de soluționare a contestațiilor, care va fi alcătuită din alți membri decât cei care au făcut parte din comisia de analiză și selecție. 
3.4.3. Solicitanții  declarați respinși nu pot depune documente/prezentări suplimentare față de cele trimise inițial.
3.4.4. Solicitanții care vor depune contestație vor primi argumentarea respingerii în scris, la cerere, în termen de 30 de zile de la depunerea contestației.

3.4.5. Rezultatele finale vor fi anunțate pe  pe website-ul  Casei de Cultură a Municipiului Timișoara, în secțiunea de anunțuri.



ARTICOLUL V – OBLIGAȚIILE SOLICITANȚILOR ACCEPTAȚI 

1. Obligații premergătoare derulării evenimentului

a) Să obţină avizele necesare de la Direcţia de Sănătate Publică a jud. Timiş, Direcția Sanitar Veterinară și pentru Siguranța Alimentelor a jud. Timiş (pentru comercializarea produselor alimentare) și Direcția de Mediu, ISCIR etc; 
b) Să dețină certificat de calitate sau orice alte documente care atestă calitatea şi specificul produselor comercializate; 
c) Să încheie contractul de participare cu Casa de Cultură a Municipiului Timișoara până la data de 21 iulie 2026 și să achite taxa de participare până la data de 27 iulie 2026; 
d) Să nu condiționeze încheierea contractului în funcție de spațiul atribuit. Amplasarea food truck-ului se va face după un plan întocmit de Organizatori (specificul activității, varietatea produselor prezentate etc). Amplasamentul va fi comunicat la momentul amplasării, comerciantul neputând alege amplasamentul pe care îl va ocupa în cadrul evenimentului; 
e) Să obțină aviz de acces pentru autovehiculele de aprovizionare. În acest sens, comercianții vor transmite în maxim 3 zile de la finalizarea procedurii de selecție, pe grupul de whatsapp constituit pentru acest eveniment o copie a talonului mașinii, cu mențiunea „Talon mașină comerciant [nume comerciant] - Ziua Timișoarei 2026”. În cazul în care mijlocul de transport depășește limita legală, comerciantul posesor al mașinii va trebui să achite și taxa de acces și staționare pe domeniul public, în zona centrală; 
f) Să încheie contract cu o firmă specializată pentru preluarea uleiului uzat;
g) Să respecte graficul organizatorilor privind preluarea spațiului și începerea activității comerciale;
h) Să amenajeze spațiul astfel încât vânzarea să se facă din food truck și nu din fața acestuia. Prezentarea produselor trebuie să confere un aspect plăcut. Nu este permisă prinderea, fixarea, agățarea și expunerea pe exteriorul vehiculului. Este interzisă amenajarea altor construcții în afara vehiculului, montarea de umbrele și alte elemente similare (ex. pavilioane, suporturi, materiale plastice, textile etc). 
i) Să achite către CCMT taxa de ocupare a domeniului public prevăzută în contract

2. Obligații pe durata derulării evenimentului 

a) Să respecte orarul de funcționare: 
Parcul I.C. Brătianu și Parcul Civic (vineri, 31 iulie  1000 – 2300 sâmbătă, 1 august: 1000 –  2300; duminică, 2 august: 1000 –  2300) şi pe cel de aprovizionare 0600-1000;  
Baza sportivă Uszoda
Vineri, 31 iulie 17:00 – 19 :00
Sâmbătă și duminică, 1 – 2 august, 09:00 – 15:00
b) Să afișeze preţurile produselor lizibil, în moneda naţională; 
c) Să respecte programul cultural al evenimentului și să nu tulbure, sub nicio formă, desfășurarea acestuia, prin muzică ambientală sau alte mijloace; 
d) Să își prezinte produsele în mod atractiv, în limba română; 
e) Să respecte normele P.S.I. şi S.S.M în vigoare şi să suporte consecinţele nerespectării acestora. În acest sens, comerciantul trebuie să aibă în dotare un stingător de minim 6 kg, în termen de valabilitate. Nu este permisă gătirea cu foc deschis sau cu cărbune. 
f) Să nu efectueze improvizaţii la instalaţia electrică şi la instalaţia pe gaz, să utilizeze mijloace de încălzire omologate şi să fie asigurată protecţia termică faţă de elementele combustibile; 
g) să achite, către firma mandatată de CCMT, costul energiei electrice consumate, pe baza citirii contorului din punctul de lucru, la tariful de 1,6 lei/kwh; puterea de curent menționată în formularul de înscriere, respectiv maxim 15kw instalați,  este cea maxim disponibilă și aceasta poate fi redusă la o limită inferioară de către organizator, dacă puterea solicitată nu este fezabilă sau disponibilă. Puterea de curent se calculează prin contorizare directă.
h) Să aibă personal instruit cu privire la regulile specifice pentru prevenirea şi stingerea incendiilor și să verifice spațiul, la terminarea programului de lucru, în vederea eliminării tuturor surselor ce ar putea genera un incendiu; 
i) Să respecte obligațiile privind gestionarea deşeurilor rezultate din activitatea desfășurată: 
j) Să respecte toate obligațiile fixate de către DSVSA cu privire la amenajarea zonei de lucru, a zonei de servire, a utilajelor utilizate, a depozitării și prelucrării produselor, existența carnetului de sănătate cu analizele la zi pentru persoanele care manipulează alimente, etc; 
k) Să dispună de sursă de apă caldă și rece, în cazul comercializării produselor alimentare;
l) Să afișeze la loc vizibil toate avizele necesare; 
m) Să fie la dispoziția organelor de control, cu ocazia controlului ISU și DSVSA; 
n) Să prevadă practici de reducere a risipei alimentare (exemplu, fără a se limita la acesta: practicarea de porții mici pentru copii etc);
o) Să ia măsuri pentru respectarea prevederilor Hotărârii de Consiliu Local nr. 393/2021;
p) Uleiurile alimentare uzate, rezultate în urma preparării unor produse alimentare, se vor colecta în recipiente adecvate (bidoane) şi se vor preda către operatori specializaţi (în baza contractului încheiat cu un astfel de operator); 
q) Deșeurile vor fi colectate selectiv, în saci galbeni și negri, care vor fi depuși în containere negre și galbene; 
r) Este interzisă deversarea reziduurilor în canale și expunerea deșeurilor în afara food truck-ului.

Obligații suplimentare ale societăților care comercializează produse alimentare ce se vor consuma la fața locului:
a) de a amplasa coșuri pentru colectarea hârtiilor, ambalajelor, paharelor de unică folosință, în perimetrul amenajat pentru servirea acestor produse; coșurile vor respecta linia de design anunțată de Organizator;
b) de a asigura păstrarea curăţeniei în jurul recipientelor de colectare a deşeurilor, precum şi în spaţiile folosite pentru preparare și servire produse (inclusiv zona de servire a mesei);
c) de a depozita separat deşeurile menajere de cele reciclabile;
d) să servească în pahare cu marcaje de volum pentru verificarea ușoară a cantității, conform legislației în vigoare;
e) este interzisă racordarea la alte surse de apă sau de curent, în afara celor puse la dispoziție de CCMT.


3. Conform HCL nr. 393/2021, în activitatea de comercializare, comerciantul selectat NU va folosi următoarele obiecte de unică folosință:

a) Pahare din plastic pentru băuturi, inclusiv capacele acestora;
b) Recipiente pentru alimente, cum ar fi cutiile cu sau fără capac, utilizate pentru a conţine produse alimentare care: 
· sunt destinate consumului imediat, fie pe loc, fie la pachet; 
· sunt, de regulă, consumate din recipient; 
· sunt gata de consum fără a necesita o pregătire suplimentară precum gătirea, fierberea sau încălzirea, inclusiv recipiente pentru alimente utilizate pentru meniuri de tip fast food sau alte meniuri gata pentru consum imediat, cu excepția recipientelor pentru băuturi, a farfuriilor, a pachetelor şi foliilor din material flexibil care conţin produsele alimentare.
c) Tacâmuri (furculiţe, cuţite, linguri, beţişoare chinezeşti);
d) Farfurii din plastic;
e) Paie din plastic pentru băuturi;
f) Agitatoare pentru băuturi;
g) Beţe care se ataşează baloanelor sau care sprijină baloane, cu excepţia baloanelor de uz industrial sau pentru alte utilizări şi aplicaţii profesionale, care nu sunt distribuite consumatorilor, inclusiv mecanismele acestor beţe. 
h) Recipiente pentru alimente, fabricate din polistiren expandat, cum ar fi cutiile cu sau fără capac, utilizate pentru a conţine produse alimentare care: 
· sunt destinate consumului imediat, fie pe loc, fie la pachet; 
· sunt de regulă consumate din recipient; 
· sunt gata de consum fără a necesita o pregătire suplimentară precum gătirea, fierberea sau încălzirea, inclusiv recipiente pentru alimente utilizate pentru meniuri de tip fast food sau alte meniuri gata pentru consum imediat, cu excepţia recipientelor pentru băuturi, a farfuriilor, a pachetelor şi foliilor din material flexibil care conţin produsele alimentare.
i) Recipiente pentru băuturi fabricate din polistiren expandat, inclusiv dopurile şi capacele acestora;
j) Pahare pentru băuturi fabricate din polistiren expandat, inclusiv capacele acestora.


ARTICOLUL VI  – CONSECINȚELE NERESPECTĂRII PREVEDERILOR LEGALE ȘI ALE REGULAMENTULUI

1. Fiecare participant răspunde de legalitatea activității proprii, Centrul de Proiecte al Municipiului Timișoara și Casa de Cultură a Municipiului Timișoara, în calitate de organizatori, nefiind responsabili pentru nicio ilegalitate desfășurată de acesta. 

2. Nerespectarea obligațiilor prevăzute de prezentul Regulament poate atrage după sine anularea avizului de participare la eveniment, precum și o evaluare negativă pentru evenimentele ulterioare ale Centrului de Proiecte al Municipiului Timișoara respectiv ale Casei de Cultură a Municipiului Timișoara.

3. Organizatorii au dreptul să înlăture, fără acordul expozantului, înscripționările, reclamele și alte forme de publicitate făcute în afara propriului truck sau în cazul în care nu sunt în concordanță cu legislația română sau dacă deranjează ceilalți participanți. 

4. Nerespectarea prezentului Regulament dă dreptul organizatorului să excludă comerciantul din cadrul evenimentului, fără ca acesta să poată solicita returnarea taxei de participare. De asemenea, dacă, în urma controlului DSVSA, se constată că agentul economic nu întrunește toate condițiile legale pentru comercializarea produselor alimentare, agentul economic este obligat să suspende orice fel de activitate în cadrul evenimentului, până la remedierea situației și obținerea avizului DSVSA. 

5. În situația în care comerciantul decide să părăsească evenimentul, înainte de încheierea perioadei de funcționare, sumele achitate cu titlu de taxă de participare nu se restituie.

6. În situația în care comerciantul decide să părăsească evenimentul, în absența unui motiv temeinic, justificat și care reclamă urgență, Organizatorii își rezervă dreptul de a sancționa comerciantul, prin excluderea acestuia de la următoarele ediții ale evenimentelor organizate de către Centrul de Proiecte al Municipiului Timișoara, respectiv Casa de Cultură a Municipiului Timișoara. În acest caz, pentru a evita sancțiuni ulterioare, temeinicia și urgența trebuie dovedite de către comerciant.
7. Neplata taxelor în termenul stabilit și comunicat de organizator, atrage după sine eliminarea comerciantului și acceptarea, în ordinea punctajului și în funcție de categoria de produse, a următorului clasat în cadrul procedurii de selecție a dosarelor.

























ANEXA 1
LA REGULAMENTUL PRIVIND ORGANIZAREA EVENIMENTULUI ZIUA TIMIȘOAREI
 
Conform HCL nr. 393/2021, în activitatea de comercializare, comerciantul selectat NU va folosi următoarele obiecte de unică folosință:
1.   Pahare din plastic pentru băuturi, inclusiv capacele acestora.
2.   Recipiente pentru alimente, cum ar fi cutiile cu sau fără capac, utilizate pentru a conține produse alimentare care:
   	 (a) sunt destinate consumului imediat, fie pe loc, fie la pachet;
 (b) sunt de regulă consumate din recipient; și
 (c) sunt gata de consum fără a necesita o pregătire suplimentară precum gătirea, fierberea sau încălzirea, inclusiv recipiente pentru alimente utilizate pentru meniuri de tip fast food sau alte meniuri gata pentru consum imediat, cu excepția recipientelor pentru băuturi, a farfuriilor, a pachetelor și foliilor din material flexibil care conțin produsele alimentare.
3. Tacâmuri (furculițe, cuțite, linguri, bețișoare chinezești).
4. Farfurii din plastic.
5. Paie din plastic pentru băuturi.
6. Agitatoare pentru băuturi.
7. Bețe care se atașează baloanelor sau care sprijină baloane, cu excepția baloanelor de uz industrial sau pentru alte utilizări și aplicații profesionale, care nu sunt distribuite consumatorilor, inclusiv mecanismele acestor bețe.
8. Recipiente pentru alimente, fabricate din polistiren expandat, cum ar fi cutiile cu sau fără capac, utilizate pentru a conține produse alimentare care:
(a) sunt destinate consumului imediat, fie pe loc, fie la pachet;
(b) sunt de regulă consumate din recipient; și
(c) sunt gata de consum fără a necesita o pregătire suplimentară precum gătirea, fierberea sau încălzirea, inclusiv recipiente pentru alimente utilizate pentru meniuri de tip fast-food sau alte meniuri gata pentru consum imediat, cu excepția recipientelor pentru băuturi, a farfuriilor, a pachetelor și foliilor din material flexibil care conțin produsele alimentare.
9. Recipiente pentru băuturi fabricate din polistiren expandat, inclusiv dopurile și capacele acestora.
  	10. Pahare pentru băuturi fabricate din polistiren expandat, inclusiv capacele acestora.

